එදින නිදහස් කළ ගවයින් සංඛ්‍යාව 75කි.කළුතර බෝ සමිඳු අභියස දී පැවැති මේ පුණ්‍ය කර්මයේ දී දිවයිනේ විවිධ ප්‍රදේශවලින් පැමිණි බැතිමතුන් එක් එක් ගවයා නිදහස් කර ගැනීමට මුදල් පරිත්‍යාග කෙළේය.2000 වසරේ දී ආරම්භ වී ඇති මේ අභයදාන පින්කම මගින් මේ දක්වා නිදහස් කර ඇති ගවයන් ගණන 2700ක් බව කළුතර බෝධි භාරකාර මණ්ඩලයේ සාමාන්‍යාධිකාරී ආර්. එම්. සී. බණ්ඩාරනායක මහතා පැවැසීය.කළුතර ශ්‍රී සුභූති මහා විහාරාධිපති වස්කඩුවේ මහින්දවංශ හිමි - ගවයා යනු මිනිසාට සිටින සමීපතම සත්වයා වගේම මිනිසාට වැඩිම ප්‍රයෝජනයට ඇති සත්වයායි.අපි අපේ දරුවන්ට අපල උපද්‍රවයක් ඇති වුනාමත්, භාරහාර වී ගවයකු නිදහස් කරනවා.